আইনের বিধান যদিও এমন ছিল যে, যারাই পাকিস্তানের বাইরে বিদেশে অবস্থান করছে তারাই ওই বর্বর আইনের আওতায় পড়বে কিন্তু প্রকৃত প্রস্তাবে দেখা গেল, শুধু ভারতে সাময়িকভাবে থাকা (যেমন পর্যটন, আত্মীয়-স্বজনের সঙ্গে সাময়িকভাবে সাক্ষাতের জন্য, চিকিৎসা বা লেখাপড়ার বা নানাবিধ কাজের জন্যও যারা ওই সময়ে বিদেশে সাময়িকভাবেও অবস্থান (অর্থাৎ ভারতে অবস্থান) করছিলেন, ধর্মীয় সংখ্যালঘু হলেই দেশে থাকা তাদের সম্পত্তি শত্রু সম্পত্তিতে পরিণত করা হয়। শুধু তাই না, দেশে অবস্থানকারী বহু ধর্মীয় ও জাতিগত সংখ্যালঘুর সম্পত্তিকেও অনুরূপভাবে শত্রু সম্পত্তি বলে ঘোষণা দিয়ে গেজেট প্রকাশ করা হয়। যদিও ওই আইনেও তা বেআইনি বলে বিবেচিত হওয়ার কথা ছিল।